CELEX: 32010R0731
Language: fi
Date: 2010-08-11
Title: Komission asetus (EU) N:o 731/2010, annettu 11 päivänä elokuuta 2010 , tiettyjen tavaroiden luokittelusta yhdistettyyn nimikkeistöön

14.8.2010   
            
            
               FI
            
            
               Euroopan unionin virallinen lehti
            
            
               L 214/2
            
         KOMISSION ASETUS (EU) N:o 731/2010,
   annettu 11 päivänä elokuuta 2010,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä elokuuta 2010.
      
         
            Komission puolesta, puheenjohtajan nimissä
         
         Štefan FÜLE
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Kuva-ääni-installaatio, joka koostuu pääasiallisesti seuraavista osista:
                              
                                          —
                                       
                                       
                                          10 DVD-tyyppistä (digital versatile disc) videosignaalien toistolaitetta,
                                       
                                    
                                          —
                                       
                                       
                                          10 projektoria, joissa käytetään matriisinestekidenäyttötekniikkaa (LCD) ja joilla voidaan esittää myös automaattisen tietojenkäsittelykoneen tuottamia digitaalisia tietoja.
                                       
                                    
                                          —
                                       
                                       
                                          10 erillistä omalla virtalähteellä varustettua koteloitua kaiutinta ja
                                       
                                    
                                          —
                                       
                                       
                                          20 DVD-levyä, jotka sisältävät tallenteina ”modernia taidetta” äänellä varustetun kuvan muodossa.
                                       
                                    Taiteilija on muokannut videosignaalien toistolaitteiden, projektorien ja kaiuttimien ulkoasua, jotta ne näyttäisivät ”modernilta taideteokselta”, muuttamatta kuitenkaan niiden toimintaa.
                              Installaatio esitetään tullille osiinsa purettuna.
                           
                        
               
                  8521 90 00
                  8528 69 10
                  8518 21 00
                  8523 40 51
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8521 ja 8521 90 00, 8528, 8528 69 ja 8528 69 10, 8518 ja 8518 21 00 ja 8523, 8523 40 ja 8523 40 51 nimiketekstien mukaisesti.
                  Luokittelu nimikkeeseen 9703 00 00 veistoksena ei ole mahdollista, koska mitään installaation yksittäistä osaa tai koottua installaatiota ei voida pitää veistoksena. Taiteilija on tehnyt osiin vähäisiä muutoksia, mutta nämä muutokset eivät vaikuta osien alkuperäiseen toimintaan XVI jakson tavaroina. ”Modernia taidetta” edustaa DVD-levyille tallennettu sisältö yhdessä installaation osien kanssa.
                  Kuva-ääni-installaatio ei ole kokoonpantu tavara, koska se pikemminkin koostuu yksittäisistä osista, eikä ole 3 yleisen tulkintasäännön b alakohdassa tarkoitettu vähittäismyyntiä varten pakattu sarja. Näin ollen installaation osat on luokiteltava erikseen.
                  Sen vuoksi videosignaalien toistolaitteet on luokiteltava CN-koodiin 8521 90 00, projektorit CN-koodiin 8528 69 10, kaiuttimet CN-koodiin 8518 21 00 ja DVD-levyt CN-nimikkeeseen 8523 40 51
               
            
                  
                              2.
                           
                           
                              Niin kutsuttu ”valoinstallaatio”, joka koostuu kuudesta pyöreästä loisteputkesta ja kuudesta muovisesta valaistusvarusteesta.
                              Se on taiteilijan suunnittelema ja toimii taiteilijan määrittelemien asetusten mukaisesti. Se on tarkoitus asettaa esille gallerian seinälle kiinnitettynä.
                              Valaistusvarusteet ovat toisistaan erillisiä ja ne on tarkoitettu asennettaviksi pystysuoraan riviin.
                              Loisteputket on tarkoitettu sijoitettaviksi valaistusvarusteisiin, ja ne tuottavat vuorotellen kahta erisävyistä valkoista valoa.
                              Tuote esitetään tullille osiinsa purettuina.
                           
                        
               
                  9405 10 28
               
               
                  Luokittelu määräytyy yhdistetyn nimikkeistön 1 yleisen tulkintasäännön, 2 yleisen tulkintasäännön a kohdan ja 6 yleisen tulkintasäännön sekä CN-koodien 9405, 9405 10 ja 9405 10 28 nimiketekstien mukaisesti.
                  Luokittelu nimikkeeseen 9703 00 00 veistoksena ei ole mahdollista, koska ”taideteosta” ei muodosta itse installaatio, vaan sen toiminta (valoefekti).
                  Luokittelu nimikkeeseen 9705 00 00 ei ole mahdollista, koska installaatio ei ole historiallinen kokoelmaesine. Sillä on nimikkeen 9405 valaistusvarusteen ominaisuudet.
                  Sen vuoksi tuote on luokiteltava seinävalaistusvarusteena CN-koodiin 9405 10 28.